《御制庆先后升袝礼成七言六韵奉和》
宋代·寇准

天锡灵符兴宝祚，泽流锦宇福含生。
蒸蒸至孝咸归厚，翼翼精衷尚执盈。
顺考汉仪彰道广，钦崇周典阐文明。
豆笾合饗丰盛备，管磬同和雅奏成。
爱景融辉昭善应，非烟绚采协殊祯。
尊升茂典光惇史，稽古鸿猷振帝紘。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。